


Sample Poems from Wefo Shrzi (The Conservatory Anthology)
Academia Sinica, Computing Centre
You may use this file for any testing, 
     scholarly or private purpose.
     But do not publish this on the WWW or in print without first contacting the creators.
     
Electronic version created by Dr ZI Shui-Shung,
   Chinese Department, Taiwan Normal University, Taipei, Taiwan.Database version in Handy Markup generated by Mr LIN Shi, 
   Computing Centre, Academia Sinica, Taipei, Taiwan.XML TEI version created by Mr Rick JELLIFFE, 
   Computing Centre,
   Academia Sinica, Taipei, Taiwan.This sample is taken from volume 36 of the 100 volume anthology.

The XML version was generated for use at the XIOP'99 Conference,
   San Jose, USA, March 1999, as an interoperability test, as part of the 
   "Chinese XML Now!" project at Academia Sinica Computer Center.
   Missing characters have not been mapped to the Unicode Private-Use Area.
   Improved versions are expected.
   
ident-0.0 = No indentident-0.2 = No first indent. Then 2 character indent.ident-0.4 = No first indent. Then 4 character indent.ident-2.4 = 2 character first indent. Then 4 character indent.ident-6.6 = 6 character indent.ul = left justified. Perhaps a kind of heading. ur = right justified. If it follows a head, should run on same line as the head.Element type hi indicates a larger sized character. Some transcibers have
   also used this for smaller sized characters. In the Handy markup, it is just
   labelled "special" text. There should be no blank line between successive p elements.Newlines in the original are marked up by
   the lb element type, however they refer lines of poetry, often.
PoemsChineseBy the government music agency (Wefo).
  Apparantly for use (by non-professional?) as lyrics for songs for various
  occassions, including government religious events.
  Collected early this millenium.Authors include famous emperor
  

卷第三十六  相和歌辭十一
清調曲四


樂府詩集卷第三十六        相和歌辭十一          清調曲四          秋胡行四解                                        魏・武帝      《西京雜記》曰：「魯人秋胡，娶妻三月，而遊宦三年，休還家。其婦採桑於郊。胡至
      郊而不識其妻也，見而悅之，乃遺黃金一鎰。妻曰：『妾有夫，遊宦不返。幽閨獨處，
      三年于茲，未有被辱於今日也。』採桑不顧，胡慚而退。至家，問：『妻何在?』曰：『行
      採桑於郊，未返。』既歸還，乃向所挑之婦也，夫妻並慚。妻赴沂水而死。」《列女傳》
      曰：「魯秋潔婦者，魯秋胡之妻也。既納之五日去，而宦於陳，五年乃歸。未至其家，
      見路傍有美婦人，方採桑而說之。下車謂曰：『力田不如逢豐年，力桑不如見國卿。
      今吾有金，願以與夫人。』婦曰：『採桑力作，紡績織紝以供衣食，奉二親養。夫子已
      矣，不願人之金。』秋胡遂去。歸至家，奉金遺母，使人呼其婦。婦至，乃嚮採桑者
      也。婦汙其行，去而東走，自投於河而死。」《樂府解題》曰：「後人哀而賦之，為《秋胡
      行》。若魏文帝辭云：『堯任舜禹，當復何為。』亦題曰《秋胡行》。」《廣題》曰：「曹植
      《秋胡行》，但歌魏德，而不取秋胡事，與文帝之辭同也。」晨上散關山，此道當何難。晨上散關山，此道當何難。牛頓不起，車墮谷間。坐盤石之上，
彈五弦之琴，作為清角韻。意中迷煩，歌以言志。晨上散關山。一解有何三老公，卒來在我
傍，有何三老公，卒來在我傍。負揜被裘，[一]似非�人，謂卿云何困苦以自怨。徨徨所欲，
來到此間，歌以言志。有何三老公。二解我居崑崙山，所謂者真人。我居崑崙山，所謂者真
人。道深有可得，名山歷觀。遨遊八極，枕石嗽流飲泉。沉吟不決，遂上升天，歌以言志。
我居崑崙山。三解去去不可追，長恨相牽攀，去去不可追，長恨相牽攀。夜夜安得寐，惆悵
以自憐。正而不譎，辭賦依因。經傳所過，西來所傳。歌以言志，去去不可追。四解  [一]負揜：揜同掩，疑作畚，畚形近奄，又●掩歟?
          同前五解                                      魏・武帝願登泰華山，神人共遠遊。願登泰華山，神人共遠遊。經歷崑崙山，到蓬萊，飄颻八極，與
神人俱。思得神藥，萬歲為期。歌以言志。願登泰華山。一解天地何長久，人道居之短。天
地何長久，人道居之短。世言伯陽，殊不知老。赤松王喬，亦云得道。得之未聞，庶以壽
考。歌以言志。天地何長久。二解明明日月光，何所不光昭。明明日月光，何所不光昭。二
儀合聖化，貴者獨人不。[一]萬國率土，莫非王臣。仁義為名，禮樂為榮。歌以言志。明明日
月光。三解四時更逝去，晝夜以成歲。四時更逝去，晝夜以成歲。大人先天，而天弗違。不
戚年往，憂世不治。存亡有命，慮之為蚩。歌以言志。四時更逝去。四解戚戚欲何念?歡笑
意所之。戚戚欲何念，歡笑意所之。壯盛智惠，[二]殊不再來。愛時進趣，將以惠誰?泛泛
放逸，亦同何為。歌以言志。戚戚欲何念。五解            右二曲，魏、晉樂所奏。  [一]獨人不：「不」字疑衍。去「不」字，「人」與下文「臣」字韻。[二]惠：黃節《魏武帝詩注》作「慧」，是。
          同前三首                                      魏・文帝堯任舜禹，當復何為。百獸率舞，鳳皇來儀。得人則安，失人則危。唯賢知賢，人不易知。
歌以詠言，誠不易移。鳴條之役，萬舉必全。明德通靈，降福自天。朝與佳人期，日夕殊不來。嘉肴不嘗，旨酒停杯。寄言飛鳥，告余不能。俯折蘭黃英，[一]
仰結桂枝。佳人不在，結之何為?從爾何所之?乃在大海隅。靈若道言，貽爾明珠。企予
望之，步立躊躇。[二]佳人不來，何得何須。[三]泛泛淥池，中有浮萍。寄身流波，隨風靡傾。芙蓉含芳，菡萏垂榮。朝采其實，夕佩其英。
采之遺誰?所思在庭。雙魚比目，鴛鴦交頸。有美一人，婉如青清揚。[四]知音識曲，善
為樂方。  [一]蘭黃英：據《詩紀》卷一二改。[二]躊躇：同上作「踟躕」。[三]何須：同上作「斯須」。[四]青清揚：
  據同上改。
          同前七首[一]                                 晉魏・嵇  康[二]富貴尊榮，憂患諒獨多。富貴尊榮，憂患諒獨多。古人所懼，豐屋蔀家。人害其上，獸惡網
羅。惟有貧賤，可以無他。歌以言之，富貴憂患多。貧賤易居，貴盛難為工。貧賤易居，貴盛難為工。恥佞直言，[三]與禍相逢。變故萬端，俾吉
作凶。思牽黃犬，其莫之從。[四]歌以言之，貴盛難為工。勞謙有寡悔，[五]忠信可久安。勞謙有寡悔，忠信可久安。天道害盈，[六]好勝者殘。強
梁致災，多招禍患。[七]欲得安樂，獨有無愆。歌以言之，忠信可久安。役神者弊，極欲疾枯。[八]役神者弊，極欲疾枯。顏回短折，不及童烏。[九]縱體淫恣，莫不早
徂。酒色何物，今自不辜。歌以言之，酒色令人枯。絕智棄學，遊心於玄默。絕智棄學，遊心於玄默。過而復悔，[一○]當不自得。垂釣一壑，
所樂一國。[一一]被髮行歌，和者四塞。[三]歌以言之，遊心於玄默。思與王喬，乘雲遊八極。思與王喬，乘雲遊八極。凌厲五岳，忽行萬億。授我神藥，自生羽
翼。呼吸太和，練形易色。歌以言之，行遊八極。[一三]徘徊鍾山，息駕於層城。徘徊鍾山，息駕於層城。上蔭華蓋，下采若英。受道王母，遂升紫
庭。逍遙天衢，千載長生。歌以言之，徘徊於層城。  [一]同前七首：《嵇中散集》卷一作《重作四言詩》七首。[二]晉魏嵇康：據《詩紀》卷一八改。本集將嵇康詩列
  在傅玄、陸機後，今提前。[三]佞：魯迅校本《嵇康集》作「接」，是。[四]其莫之從：《詩紀》卷一八作「其計莫從」。
  《嵇康集》作「其志莫從」。[五]有寡悔：據《詩紀》改，《嵇康集》作「無」。[六]害：《詩紀》注；「一作惡。」[七]
  多招禍患：《詩紀》作「多事招禍患」。《嵇康集》作「多事招患」。[八]極欲疾枯：《嵇康集》作「極欲令人枯」，下同。
  [九]不及：同上作「下及」。[一○]過：《嵇中散集》及《詩紀》作「遇過」。復悔：據同上補。[一一]所樂：據同上補。
  樂：《嵇康集》作「好樂」，注：「各本作所。」[一二]和者：《嵇康集》作「和氣」。[一三]行遊：《嵇中散集》及《詩紀》作「思
  行遊」。
          同前二首[一]                                  晉・傅玄秋胡子娶婦，三日會行。仕宦既享顯爵，保茲德音。以祿頤親，韞比此黃金。[二]●一好
婦，採桑路傍。遂下黃金，誘以逢卿。玉磨逾潔，蘭動彌馨。源流潔清，水無濁波。奈何秋
胡，中道懷邪。美此節婦，高行巍峨。哀哉可愍，自投長河。秋胡納令室，三日官他鄉。[三]皎皎潔婦姿，泠泠守空房。[四]燕婉不終夕，別如參與商。憂來
猶四海，易感難可防。人言生日短，愁者苦夜長。百草揚春華，攘腕採柔桑。素手尋繁枝，
落葉不盈筐。羅衣翳玉體，回目流采章。君子倦仕歸，車馬如龍驤。精誠馳萬里，既至兩
相忘。行人悅令顏，情一作借息此樹傍。[五]誘以逢卿喻，遂下黃金裝。烈烈貞女忿，言辭厲
秋霜。長驅及居室，奉金升北堂。母立呼婦來，歡情樂未央。秋胡見此婦，惕然懷探湯。負
心豈不慚，永誓非所望。清濁必異源，[六]鳧鳳不並翔。引身赴長流，果哉潔婦腸。彼夫既
不淑，此婦亦太剛。  [一]同前二首：《詩紀》卷二二第二首「秋胡納令室」作《和秋胡行》，注「一云《和班氏詩》」。[二]比此：據《詩紀》
  卷二二改。[三]官：同上作「宦」。[四]泠泠：同上作「冷冷」。[五]情：《玉臺》卷二作「請」，是。[六]必：《古樂
  府》卷四作「自」。
          同前                                            陸機道雖一致，塗有萬端。吉凶紛藹，休咎之源。人鮮知命，命未易觀。生亦何惜，功名
所勤。
          同前二首                                      宋・謝惠連春日遲遲，桑何萋萋。紅桃含妖，[一]綠柳舒荑。邂逅粲者，游渚戲蹊。[二]華顏易改，良願
難諧。係風捕影，誠知不得。念彼奔波，意慮迴惑。漢女焂忽，洛神飄揚。空勤交甫，徒勞
陳王。  [一]妖：《詩紀》卷四九作「夭」，疑作「●」或「●」，即「笑」。[二]游：《百三名家集》作「遵」。
          同前九首[一]                                    顏延之椅梧傾高鳳，寒谷待鳴律。影響豈不懷，自遠每相匹。婉彼幽閑女，作嬪君子室。峻節貫
秋霜，明豔侔朝日。嘉運既我從，欣願自此畢。燕居未及歡，[二]良人顧有違。脫巾千里外，結綬登王畿。戒徒在昧旦，左右相來依。[三]驅車
出郊郭，行路正威遲。存為久離別，沒為長不歸。嗟余怨行役，三陟窮晨暮。嚴駕越風寒，解鞍犯霜露。原隰多悲涼，迴飆卷高樹。離獸起
荒蹊，驚鳥縱橫去。悲哉游宦子，勞此山川路。超遙行人遠，[四]宛轉年運徂。良人一作時為此別，[五]日月方向除。孰知寒暑積，僶俛見榮枯。
歲暮臨空房，涼風起坐隅。寢興日已寒，白露生庭蕪。勤役從歸願，反路遵山河。昔辭秋未素，今也歲載華。蠶月觀時暇，桑野多經過。佳人從
所務，窈窕援高柯。傾城誰不顧，弭節停中阿。年往誠思勞，路遠闊音形。[六]雖為五載別，相與昧平生。捨車遵往路，鳧藻馳目成。南金豈
不重，聊自意所輕。義心多苦調，密此金玉聲。[七]高節難久淹，朅來空復辭。遲遲前途盡，依依造門基。上堂拜嘉慶，入室問何之。日暮行
采歸，物色桑榆時。美人望昏至，慚歎前相持。有懷誰能已，聊用申苦難。離居殊年載，一別阻河關。春來無時豫，秋至�早寒。[八]明發動
愁心，閨中夜長歎。[九]慘悽歲力晏，日落游子顏。高張生絕絃，聲急由調起。自昔枉光塵，結言固終始。如何久為別，百行愆諸己。君子失
明義，誰與偕沒齒。愧彼《行露》詩，甘之長川氾。  [一]同前：《詩紀》卷四六作《秋胡詩》。[二]歡：《玉臺》卷四作「好」。[三]相來：《文選》卷二一作「來相」。[四]超
  遙：《玉臺》卷四作「迢遙」。[五]良人：《文選》作「良時」。[六]路遠：同上作「事遠」。[七]密此：同上作「密比」。
  [八]�：《玉臺》作「應」。[九]夜：同上作「起」。
          同前七首[一]                                  齊・王融日月共為照，松筠俱以貞。佩分甘自遠，結鏡待君明。且協金蘭好，方愉琴瑟情。佳人忽
千里，空閨積思生。[二]景落中軒坐，悠悠望城闕。高樹升夕煙，曾樓滿初月。光陰非或異，山川屢難越。輟泣掩
鉛姿，搔首亂雲髮。傾魂屬徂火，[三]搖念待方秋。涼氣承宇結，明熠傃階流。三星亦虛映，四屋慘多愁。思君
如萱草，一見乃忘憂。杼軸一作衿袖鬱不諧，契闊迷新故。朔風欄上發，寒鳥林間度。客遠乏衣裘，歲晏饒霜露。參
差興別緒，依遲一作違起離慕。願言如可信，行信邁亦亡云反。[四]睇景不告勞，瞻途寧遽遠。何以淹歸轍，蠶妾事春
晚。送目亂前華，馳心迷舊婉。椒佩容有結，振芳歧路隅。黃金徒以賦，白珪終不渝。明心良自皎，安用久踟躕。遄車反
枌巷，流目下西虞。披帷惕一作悵有望，[五]出門遲所欲。彼美復來儀，慚顏變欣矚。蘭艾隔芳蕕，[六]涇渭分清濁。
去去夫人子，請徇川之曲。  [一]同前：《詩紀》卷五七作《和南海王殿下詠秋胡妻》。[二]空閨：同上作「幽閨」。[三]傾魂：同上作「傾魄」。[四]
  可信，行信邁亦亡云：據同上改。[五]惕：同上作「悵」。[六]蕕：同上作「臭」。
          同前                                          唐・高適妾本邯鄲未嫁時，容華倚翠人未知。一朝結髮從君子，將妾迢迢東路陲。時逢大道無難
阻，君方遊宦從陳、汝。蕙樓獨臥頻度春，彩落辭君幾徂暑。[一]三月垂楊蠶未眠，攜籠結侶
南陌邊。道逢行子不相識，贈妾黃金買少年。妾家夫●輕離久，寸心誓與長相守。願言行
路莫多情，送妾貞心在人口。[二]日暮蠶飢相命歸，攜籠端飾來庭闈。勞心苦力終無恨，所冀
君恩那可依。[三]聞說行人已歸止，乃是向來贈金子。相看顏色不復言，相顧懷慚有何已。從
來自隱無疑背，直為君情也相會。如何咫尺仍有情，況復迢迢千里外！此時顧恩不顧
身，[四]念君此日赴河津。莫道向來不得意，故欲留規誡後人。  [一]落：《全唐詩》卷二○注「集作閣」，是。[二]送：《高常侍集》卷五作「道」，是。[三]那：《全唐詩》注「集作即」，
  是。[四]此時：《高常侍集》作「誓將」。
瑟調曲一


            瑟調曲一      《古今樂錄》曰：「王僧虔《技錄》，瑟調曲有《善哉行》《隴西行》《折楊柳行》《西門行》
      《東門行》《東西門行》《卻東西門行》《順東西門行》《飲門行》《上留田行》《新成安樂
      宮行》《婦病行》《孤子生行》《放歌行》《大牆上蒿行》《野田黃爵行》《釣竿行》《臨高臺
      行》《長安城西行》《武舍之中行》《雁門太守行》《豔歌何嘗行》《豔歌福鍾行》《豔歌雙
      鴻行》《煌煌京洛行》《帝王所居行》《門有車馬客行》《牆上難用趨行》《日重光行》《蜀
      道難行》《櫂歌行》《有所思行》《蒲●行》《採梨橘行》《白楊行》《胡無人行》《青龍行》
      《公無渡河行》。」《荀氏錄》所載十五曲，傳者九曲。武帝「朝日」「自惜」「古公」，[一]文
    帝「朝遊」「上山」，明帝「赫赫」「我徂」，古辭「來日」，並《善哉》，古辭《羅敷豔歌行》是
      也，其六曲今不傳。「五嶽」《善哉行》，武帝「鴻雁」《卻東西門行》，「長安」《長安城
      西行》，「雙鴻」「福鍾」並《豔歌行》，「牆上」《牆上難用趨行》是也。其器有笙、笛、節、
      琴、瑟、箏、琵琶七種，歌弦六部。張永錄云：「未歌之前有七部，弦又在弄後。晉、
      宋、齊止四器也。」
            善哉行六解                                          古辭      《樂府解題》曰：「古辭云：『來日大難，口燥唇乾。』言人命不可保，當見親友，且永長
      年術，與王喬八公遊焉。又魏文帝辭云：『有美一人，婉如青揚。』言其妍麗，知音，
      識曲，善為樂方，令人忘憂。此篇諸集所出，不入樂志。」按魏明帝《步出夏門行》曰：
      「善哉殊復善，弦歌樂我情。」然則「善哉」者，蓋歎美之辭也。來日大難，口燥脣乾。今日相樂，皆當喜歡。一解經歷名山，芝草翻翻。[二]仙人王喬，奉藥一
丸。二解自惜袖短，內手知寒。慚無靈輒，以報趙宣。[三]三解月沒參橫，北斗闌干。親交在
門，飢不及餐。四解歡日尚少，戚日苦多。以何忘憂，彈箏酒歌。五解淮南八公，要道不煩.
參駕六龍，遊戲雲端。六解  [一]武帝「朝日」：按魏文帝《善哉行》：「朝日樂相樂」，「朝日」非武帝辭，「朝日」當移至「文帝」下。[二]翻翻：《藝
  文》卷四一作「翩翩」。[三]報：同上作「救」。
          同前七解                                      魏・武帝古公亶甫，積德垂仁。思弘一道，哲王於●。一解太伯、仲雍，王德之仁。行施百世，斷髮文
身。二解伯夷、叔齊，古之遺賢。讓國不用，餓殂首山。三解智哉山甫，相彼宣王。何用杜
伯，累我聖賢。四解齊桓之霸，賴得仲父。後任豎刁，蟲流出戶。五解晏子平仲，積德兼仁。
與世沈德，未必思命。六解仲尼之世，王國為君。隨制飲酒，揚波使官。[一]七解  [一]揚波：疑當作「揚彼」。
          同前六解                                      魏・武帝自惜身薄祜，夙賤罹孤苦。既無三徒教，不聞過庭語。一解其窮如抽裂，自以思所怙。雖懷
一介志，是時其能與。二解守窮者貧賤，惋歡歎淚如雨。[一]泣涕於悲夫，乞活安能●。三解
我願於天窮，琅邪傾側左。雖欲竭忠誠，欣公歸其楚。四解快人由為歎，[二]抱情不得敘。顯
行天教人，誰知莫不緒。五解我願何時隨，此歎亦難處。今我將何照於光曜，釋銜不如
雨。六解  [一]惋歡歎：據《詩紀》卷一一改。[二]由：《宋書・樂志》作「日」。
          同前五解                                      魏・文帝朝日樂相樂，酣飲不知醉。悲弦激新聲，長笛吹清氣。一解弦歌感人腸，四坐皆歡悅。寥寥
高堂上，涼風入我室。二解持滿如不盈，有德者能卒。君子多苦心，所愁不但一。三解慊慊
下白屋，吐握不可失。眾賓飽滿歸，主人苦不悉。四解比翼翔雲漢，羅者安所羈。沖靜得自
然，榮華何足為。五解
          同前六解                                      魏・文帝上山採薇，薄暮苦飢。溪谷多風，霜露沾衣。一解野雉群雊，猿猴相追。還望故鄉，鬱何壘
壘。二解高山有崖，林木有枝。憂來無方，人莫之知。三解人生如寄，多憂何為。今我不樂，
歲月其馳。[一]四解湯湯川流，中有行舟。隨波轉薄，[二]有似客遊。五解策我良馬，被我輕裘
載馳載驅，聊以忘憂。六解  [一]歲：《詩紀》卷一二注：「一作日。」其：《詩紀》作「如」。[二]轉薄：《文選》卷二七作「迴轉」。
          同前五解                                      魏・文帝朝遊高臺觀，夕宴華池陰。大酋奉甘醪，狩人獻嘉禽。一解齊倡發東舞，秦箏奏西音。有客
從南來，為我彈清琴。二解五音紛繁會，拊者激微吟。淫魚乘波聽，踴躍自浮沈。三解飛鳥
翻翔舞，悲鳴集北林。樂極哀情來，寥亮摧肝心。四解清角豈不妙，德薄所不任。大哉子野
言，弭弦且自禁。五解            右六曲，魏、晉樂所奏。
          同前                                          魏・文帝有美一人，婉如清揚。妍姿巧笑，和媚心腸。知音識曲，善為樂方。哀弦微妙，清氣含芳。
流鄭激楚，度宮中商。感心動耳，綺麗難忘。離鳥夕宿，在彼中洲。延頸鼓翼，悲鳴相求。
眷然顧之，使我心愁。嗟爾昔人，何以忘憂。
          同前八解                                      魏・明帝我徂我征，伐彼蠻虜。練師簡卒，爰正其旅。一解輕舟竟川，初鴻依浦。桓桓猛毅，如羆如
虎。二解發枹砲如雷，[一]吐氣成雨。旄旍指麾，進退應矩。三解百馬齊轡，御由造父。休
休六軍，咸同斯武。四解兼塗星邁，亮茲行阻。行行日遠，西背京許。五解遊弗淹旬，遂屆揚
土。奔寇震懼，莫敢當御。[二]六解虎臣列將，怫鬱充怒。淮、泗肅清，奮揚微所。七解運德曜
威，惟鎮惟撫。反●言歸，●入皇祖。[三]八解  [一]枹砲：據《詩紀》卷一二改。[二]莫敢句下，同上有「權實豎子，備則亡虜。假氣游魂，魚鳥為伍」四句。按
     有此四句當另作一解，與八解不合。《宋書・樂志》亦無此四句。[三]●：同上注「一作告」，是。
          同前四解                                      魏・明帝赫赫大魏，王師徂征。冒暑討亂，振曜威靈。一解泛舟黃河，隨波潺湲。通渠回越，行路綿
綿。二解綵旄蔽日，旌旒翳天。淫魚瀺灂，遊嬉深淵。三解唯塘洎，[一]從如流。不為單，握揚
楚。心惆悵，歌採薇。心綿綿，在淮肥。願君速捷早旋歸。四解            右二曲，魏、晉樂所奏。  [一]塘洎：《宋書・樂志》及《詩紀》卷一二均作「塘泊」。
          同前                                          宋・謝雲運陽谷躍升，虞淵引落。景躍東隅，[一]晼晚西薄。三春燠敘，[二]九秋蕭索。涼來溫謝，寒往暑
卻。居德斯頤，積善嬉謔。陰灌陽叢，凋華墮萼。歡去易慘，悲至難鑠。激涕當歌，[三]對酒
當酌。鄙哉愚人，戚戚懷瘼。善哉達士，滔滔處樂。  [一]躍：《詩紀》卷四七作「曜」。[二]敘：同上作「敷」。[三]激涕：同上作「擊節」。
          同前[一]                                      梁・江淹置酒坐飛閣，逍遙臨華池。神飆自遠至，左右芙蓉披。綠竹夾清水，秋蘭被幽崖。[二]月出照
園中，冠珮相追隨。客從南楚來，為我吹參差。淵魚猶伏涌浦，[三]聽者未云疲。高文一
何綺，小儒安足為。肅肅廣殿陰，雀聲愁北林。眾賓還城邑，何用慰我心。[四]  [一]同前：《江文通文集》卷四作《魏文帝遊宴丕子桓》，不作《善哉行》。[二]幽崖：《文選》卷三一作「幽涯」，是。[三]
  伏涌浦：據同上改。[四]何用：同上作「何以」。
          同前                                          唐・僧貫休有美一人兮婉如青清揚，[一]識曲別音兮令姿煌煌。繡袂捧琴兮登君子堂。如彼萱草兮
使我憂忘。欲贈之以紫玉尺、白銀璫，久不見之兮，湘水茫茫。  [一]青清揚：據《詩・野有蔓草》改。
          同前                                          僧齊己大鵬刷翮謝溟渤，青雲萬層高突出。下視秋濤空渺瀰，舊處魚龍皆細物。人生在世何容
易，眼濁心昏信生死。願除嗜慾待身輕，攜手同尋列仙事。
          來日大難                                    李白來日一身，攜糧負薪。道長食盡，苦口焦唇。今日醉飽，樂過千春。仙人相存，誘我遠學。
海陵三山，陸憩五嶽。乘龍上三天，[一]飛目瞻兩角。授以神藥，[二]金丹滿握。蟪蛄蒙恩，深
愧短促。思填東海，強銜一木。道重天地，軒師廣成。蟬翼九五，以求長生。下士大笑，如
蒼蠅聲。  [一]乘龍二句：《李太白集》卷五作「乘龍天飛，目瞻兩角」，是。[二]神藥：同上作「仙藥」。
          當來日大難                                        魏・曹植      《樂府解題》曰：「曹植擬《善哉行》為『日苦短』。日苦短，樂有餘。乃置玉樽，辦東廚。廣情故，心相於。闔門置酒，和樂欣欣。遊馬後來，
袁轅車解輪。[一]今日同堂，出門異鄉。別易會難，各盡杯觴。  [一]袁轅車：據《曹子建集》卷六改。
          同前                                          唐・元稹當來日，大難行。前有●，後有坑。大梁側，小梁傾。兩軸相絞，兩輪相撐。大牛豎，小牛
橫。烏啄牛背，足跌力獰。當來日，大難行。太行雖險，險可使平。輪軸自撓，牽制不停。
泥潦漸久，荊棘旋生。行必不得，不如不行。